Yupela i Tambuim Sampela Muvi, Buk, o Singsing?
Nogat. Oganaisesen bilong mipela i no save skelim sampela muvi, buk, o singsing na tokim mipela Witnes long wanem muvi samting mipela i mas sakim. Bilong wanem mipela i no save mekim olsem?
● Baibel i kirapim olgeta wan wan man long skulim gut “tingting” bilong em yet long kliagut long wanem samting i stret na wanem samting i no stret.—Hibru 5:14.
● Baibel i kamapim ol stiatok em Kristen i ken skelim taim em i makim amamas em i laik insait long en. * Long olgeta samting mipela i mekim, mipela i laik “skelim gut ol samting em Bikpela i orait long en.”—Efesus 5:10.
^ par. 4 Olsem, Baibel i tambuim olgeta samting i strongim wok bilong ol spirit nogut, pasin pamuk, na pasin bilong pait na bagarapim man.—Lo 18:10-13; Efesus 5:3; Kolosi 3:8.
● Baibel i tok ol het bilong famili i gat namba long bosim famili, olsem na ol inap tambuim famili bilong ol yet long insait long sampela kain amamas. (1 Korin 11:3; Efesus 6:1-4) Tasol ausait long famili, no gat wanpela man i kisim wok long tambuim ol memba bilong kongrigesen long lukim sampela muvi, o harim sampela singa o sampela musik.—Galesia 6:5.
tpi_Latn tpi_Latn tpi_Latn tpi_Latn tpi_Latn tpi_Latn